Diari Oficial de la Generalitat Valenciana


Sumari del DOGV 7822, del 06-07-2016 (2016/4403)

RESOLUCIÓ d'11 de maig de 2016, del Servei Territorial d'Indústria i Energia de Castelló, per la qual s'atorga a Gas Natural Cegas, SA l'autorització administrativa i l'execució d'instal·lacions per a la conversió a gas natural de la xarxa de distribució al terme municipal de Segorbe i tancament de les instal·lacions d'emmagatzematge de GLP. Expedient número CBREDE/2015/2/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/4403


Data del document
:   11-05-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ d'11 de maig de 2016, del Servei Territorial d'Indústria i Energia de Castelló, per la qual s'atorga a Gas Natural Cegas, SA l'autorització administrativa i l'execució d'instal·lacions per a la conversió a gas natural de la xarxa de distribució al terme municipal de Segorbe i tancament de les instal·lacions d'emmagatzematge de GLP. Expedient número CBREDE/2015/2/12.  
 [2016/4403]  
Presentada la sol·licitud d'autorització administrativa i l'execució de projecte, relativa a la instal·lació indicada i basant-se en els següents:  
  
Fets  
1. Amb data 10 de setembre de 2015 es remet a la Direcció General d'Indústria i Energia, la proposta de resolució per a l'autorització de canvi de titularitat, a favor de Gas Natural Cegas, SA, de les instal·lacions d'emmagatzematge i distribució de GLP a granel, al terme municipal de Segorbe el titular de les quals és Repsol Butano, SA, expedient CBVARI/2015/25/12.  
  
2. Amb data 5 de novembre de 2015, va ser dictada una resolució per la Direcció General d'Indústria i Energia per la qual s'autoritza la transmissió d'instal·lacions d'emmagatzematge i distribució de GLP a granel titularitat de Repsol Butano, SA, a favor de Gas Natural Cegas, SA, al terme municipal de Segorbe, derivades de la Resolució de 23 de gener de 1997, de la Conselleria d'Indústria i Comerç, sobre concessió administrativa a Repsol Butano, SA, per a la prestació del servei públic de subministrament i distribució per canalització de combustibles gasosos de la segona i tercera família a Segorbe, província de Castelló, per a usos domèstics, comercials i xicotetes indústries, i autoritzades al seu dia amb els expedients CBREDE/98/8/12, CBREDE/2000/2/12, CBREDE/2000/32/12 i CBREDE/2001/1/12, que s'indiquen a continuació.  
  
Autorització d'execució de les instal·lacions del projecte d'autorització d'instal·lacions per al subministrament de GLP al municipi de Segorbe (Castelló) (CBREDE/98/8/12).  
Autorització d'execució de les instal·lacions del projecte d'ampliació de la xarxa de distribució canalitzada de GLP en la unitat d'actuació núm. 3 (CBREDE/2000/2/12).  
Autorització d'execució de les instal·lacions del projecte d'ampliació de la xarxa de distribució de GLP en UA-5, UA-6, UA-12, UA-16, UA-17, UA-18 i UA-22 (CBREDE/2000/32/12).  
Autorització d'execució de les instal·lacions del projecte d'ampliació de la xarxa de distribució de GLP l'any 2001 (CBREDE/2001/1/12).  
  
3. Amb data 6 de novembre de 2015 es presenta davant d'aquest Servei Territorial d'Indústria i Energia, per part de Gas Natural Cegas, SA, la sol·licitud d'autorització administrativa i l'execució del projecte per al canvi de tipus de gas propà a gas natural, a subministrar en la xarxa de distribució de gas canalitzat, al terme municipal de Segorbe, i per al tancament de les instal·lacions d'emmagatzematge de GLP, compostes per dos depòsits soterrats, ubicades en el mateix terme municipal, i s'adjunta exemplar del projecte tècnic d'execució firmat per tècnic competent.  
4. Amb data 10 de novembre de 2015 té entrada en aquest Servei Territorial d'Indústria i Energia la resolució de la Direcció General d'Indústria i Energia per la qual s'atorga l'autorització administrativa prèvia per a la transmissió de la titularitat, a favor de Gas Natural Cegas, SA, de les instal·lacions d'emmagatzematge i distribució de GLP a granel, al terme municipal de Segorbe actualment titularitat de Repsol Butano, SA, expedient CBVARI/2015/25/12.  
5. Amb data 11 de desembre de 2015 es presenta la liquidació de la taxa corresponent.  
6. Ha sigut realitzada la informació pública, a què fa referència el capítol V de la Llei 34/1998, de 7 d'octubre, del Sector d'Hidrocarburs (BOE 08.10.1998), i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, per mitjà de l'anunci corresponent, que es va publicar en els diaris El Mundo, el dia 16 de març de 2016, i El Periódico Mediterráneo, 16 de març de 2016; en el Butlletí Oficial de la Província de Castelló, de 15 de març de 2016 i en el Diari Oficial de la Comunitat Valenciana de 18 de març de 2016. No s'ha presentat cap al·legació durant el període d'informació pública de la sol·licitud presentada.  
  
7. Gas Natural Cegas, SA està inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
  
8. Examinada la documentació aportada, amb data 11 de maig de 2016ñ s'emet la proposta favorable de resolució per la Secció d'Energia.  
  
  
Fonaments de dret  
1. Per aplicació de l'article 77 punt 3 de la Llei 34/1998, de 7 d'octubre, del Sector d'Hidrocarburs, la transformació de les instal·lacions de distribució de gasos combustibles requereixen l'autorització administrativa prèvia.  
2. L'article 73.7 de la Llei 34/1998, de 7 d'octubre, després de la nova redacció de la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural estableix que les autoritzacions de construcció i explotació d'instal·lacions de distribució hauran de ser atorgades preferentment a l'empresa distribuïdora de la zona. En cas de no existir distribuïdor en la zona, caldrà ajustar-se als principis de monopoli natural del transport i la distribució, xarxa única i de realització al menor cost per al sistema gasista.  
3. La instrucció i resolució del present procediment administratiu correspon a la Generalitat, a l'estar la instal·lació objecte d'aquest radicada íntegrament en territori de la Comunitat Valenciana, i no estar enquadrada en les previstes que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del Sector d'Hidrocarburs.  
4. Que, la instrucció del procediment és competència del Servei Territorial d'Indústria i Energia segons el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOCV 7620, 22.09.2015).  
5. D'acord amb l'article 70.1.a del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, requereix l'autorització administrativa, que es refereix al projecte genèric de la instal·lació com a document tecnicoeconòmic que es tramitarà, si és el cas, conjuntament amb l'estudi d'impacte ambiental, i atorga a l'empresa autoritzada el dret a realitzar una instal·lació concreta en determinades condicions.  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Atorgar l'autorització administrativa i l'execució del projecte a l'empresa Gas Natural Cegas, SA, per al canvi de gas a subministrar en la xarxa de distribució de gas canalitzat existent al terme municipal de Segorbe, de propà a gas natural, així com, per al tancament dels dos depòsits d'emmagatzematge de GLP per al subministrament de gas canalitzat l'autorització administrativa de posada en servei de la qual, amb data 24 de setembre de 1999, està reflectida en l'expedient CBREDE/98/8, en el moment que s'haja realitzat el canvi de gas autoritzat. Les instal·lacions tenen les característiques següents:  
  
Xarxa de distribució de GLP amb MOP 1,7 bar a transformar a Gas Natural amb MOP 0,4 bar, consistent en 10.686 m, segons desglossament que s'indica a continuació i treballs a realitzar en aquesta:  
- 4 m PE 20  
€ 6.375 m PE 40  
€ 2.578 m PE 63  
€ 919 m PE 90  
€ 513 m PE 110  
€ 297 m PE 160  
  
Connexions a la xarxa de GLP per a quatre relligaments entre xarxes:  
- 6 m PE 63  
€ 146 m PE 90  
€ 8 m PE 110  
Vàlvules:  
- 1 unitat DN 63  
€ 1 unitat DN 90  
€ 1 unitat DN 110  
Onze ventilacions (una per sector).  
Tres cales per a relligament.  
Una cala per a desconnexió de la planta de GNL.  
Un tram d'obra civil per al relligament del c/ Colón.  
  
Segon  
La present autorització quedarà sotmesa a les condicions que figuren a continuació:  
Primera. En tot moment s'haurà de complir el que s'estableix en la Llei 34/1998, de 7 d'octubre, del Sector d'Hidrocarburs, el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i el Decret 2913/1973, de 28 d'octubre, pel qual s'aprova el Reglament general del servei públic de gasos combustibles.  
Segona. Gas Natural Cegas, SA complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007, de 2 de juliol. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
Tercera. Gas Natural Cegas, SA per a l'ampliació de la xarxa existent, sol·licitarà l'autorització administrativa prèvia basant-se en una memòria general que continga les previsions anuals aproximades de construcció de instal·lacions de distribució, segons el punt 2 de la ITC-ICG 01 del Reial Decret 919/2006.  
Quarta. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
Cinquena. En relació amb les instal·lacions d'emmagatzematge de GLP existents, consistents en dos depòsits soterrats, serà aplicable allò que s'ha previst en la ITC-ICG 03 del Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, per la qual cosa Gas Natural Cegas, SA haurà de comunicar al Servei Territorial d'Indústria i Energia la retirada de servei de les instal·lacions.  
Sisena. Gas Natural Cegas, SA està obligada amb els titulars dels contractes en vigor en eixe moment a substituir o adaptar tots els elements de les instal·lacions receptores afectades pel canvi, i aquells aparells d'utilització declarats en el contracte i, si és el cas, el comptador, sense que aquest puga reportar cap cost per a l'usuari, segons l'article 38 del Reglament General del Servei Públic de Gasos Combustibles.  
  
Setena. L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades per aquesta. En els dits supòsits, l'Administració, amb l'expedient previ oportú, acordarà l'anul·lació de l'autorització amb totes les conseqüències d'ordre administratiu i civil que se'n deriven, segons les disposicions legals vigents.  
Huitena. La determinació de les tarifes i del règim econòmic que siguen d'aplicació per al subministrament de gas natural es regiran per les disposicions vigents en cada moment.  
Novena. Les instal·lacions receptores de gas hauran de complir el que disposa el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11. El titular de les instal·lacions o, si és el cas, els usuaris, seran responsables que les seues instal·lacions complisquen les condicions tècniques i de seguretat que reglamentàriament resulten exigibles així com del correcte manteniment.  
Deu. Després de l'execució del projecte i per a procedir a l'explotació comercial, es necessitarà l'autorització d'explotació, per a la qual cosa serà necessari l'alçament de l'acta de posada en servei de les instal·lacions, segons allò que s'ha indicat en l'article 70 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Contra aquesta resolució, que no posa fi a la via administrativa, pot interposar-se recurs d'alçada davant de la Direcció General d'Indústria i Energia en el termini d'un mes, comptador a partir de l'endemà de la present notificació, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Castelló de la Plana, 11 de maig de 2016.- El cap del Servei Territorial d'Indústria i Energia: Gerardo Nebot Garcia.